**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՓԵՏՐՎԱՐԻ 4-Ի N 72-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

«Հայաստանի Հանրապետության կառավարության 2016 թվականի փետրվարի 4-ի N 72-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունումը պայմանավորված է Հայաստանի Հանրապետության կառավարության 2016 թվականի հուլիսի 21-ի «Հայաստանի Հանրապետության 2016 թվականի պետական բյուջեում և Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ փոփոխություններ կատարելու մասին» N 757-Ն որոշմամբ, որի արդյունքում անհրաժեշտություն է առաջացել Հայաստանի Հանրապետության կառավարության 2016 թվականի փետրվարի 4-ի N 72-Ա որոշման մեջ կատարել փոփոխություններ: ՀՀ կառավարության N 757-Ն որոշմամբ «Հրատարակչական, տեղեկատվական եվ տպագրական ծառայություններ» ծրագրի համար հատկացված ֆինանսական միջոցները պետք է պակասեցվի 30680.0 հազ. դրամով:

Համաձայն «Իրավական ակտերի մասին» ՀՀ օրենքի 63 Հոդվածի 7-րդ կետի «Յուրաքանչյուր եռամսյակի համար Հայաստանի Հանրապետության արդարադատության նախարարությունը հրատարակում է քաղաքային և գյուղական համայնքների նորմատիվ իրավական ակտերի ժողովածուներ»: «Քաղաքային և գյուղական համայնքների նորմատիվ իրավական ակտերի ժողովածու» պաշտոնական տեղեկագիրը հրատարկվում է տարեկան 4 անուն: Չորրորդ եռամսյակի հրատարակումն ըստ էության օրենսդրի կողմից նախատեսված է յուրաքանչյուր տարվա դեկտեմբերի վերջին: Մյուս կողմից, 2002 թվականի հունվարի 18-ի «**Հայաստանի Հանրապետության պետական եվ համայնքների բյուջեների կատարման կարգը հաստատելու մասին»** N 48 որոշման 66-րդ կետը պահանջում է ֆինանսական տարին ավարտել ընթացիկ տարվա դեկտեմբերի 25-ին: Այս իմաստով հաշվի առնելով ստեղծված իրավիճակը՝ բացառության կարգով, նպատակահարմար է գտնվել 2016 թվականին հրատարակել «Քաղաքային և գյուղական համայնքների նորմատիվ իրավական ակտերի ժողովածու» պաշտոնական տեղեկագրի 3 համար, չորրորդը տեղափոխել 2017 թվական: